Kretkampio šv. diakono Stepono bažnyčia

Kretkampio šv. diakono Stepono bažnyčia – bažnyčia, stovinti Kretkampio kaime, kairiajame Nemuno krante, 5 km į šiaurės rytus nuo Lekėčių, 3,5 km į vakarus nuo Vilkijos šv. Jurgio bažnyčios.

 Istorija 

Kretkampio dvaro savininkas Steponas Vaizbūnas 1866 m. pastatė mūrinę koplyčią savo šeimos nariams laidoti. Kunigas Romanas Zaremba 1908 m. ją suremontavo, pristatė medinę zakristiją. Iki 1918 m. kunigas Sabas pastatė erdvesnę medinę koplyčią ir joje laikė pamaldas. 

1932 m. Kretkampyje įsikūrė senų kunigų ir senelių prieglauda. Jos gyventojais rūpinosi Šv. Zitos draugijai priklaususios moterys. Kretkampyje 1940–1941 m. gyveno arkivyskupas Pranciškus Karevičius, vėliau prelatas Jonas Naujokas. Po Antrojo pasaulinio karo koplyčia pradėjo veikti bažnyčios teisėmis.

 Architektūra 

Bažnyčia stačiakampio plano, medinė. Vienabokštė, su prieangiu ir mūrine apside. Šventorių užima riboto laidojimo Kretkampio kapinės.

 Šaltiniai 



 Nuorodos 

 Kretkampio šv. diakono Stepono parapija vilkaviskiovyskupija.lt
 Kretkampio šv. diakono Stepono bažnyčia panoramas.lt

Kategorija:Šakių rajono bažnyčios